**OCOLUL SILVIC AL MUNICIPIULUI BISTRIŢA RA**

**Nr.2842/24.11.2025**

NOTĂ DE FUNDAMENTARE

La proiectul de hotărâre privind aprobarea volumului de masă lemnoasă care se va recolta în anul 2026 precum și cantitatea și destinația materialelor lemnoase care pot fi vândute direct corespunzator fondului forestier proprietate publică a municipiului Bistrița

În conformitate cu prevederile art.6, alin.(1) din Hotărârea nr.715/2017 pentru aprobarea [Regulamentului de valorificare a masei lemnoase din fondul forestier proprietate publică](http://idrept.ro/00173888.htm), ocolul silvic care administrează fondul forestier proprietate publică a unităților administrativ teritoriale are obligația de a stabili, în condițiile actelor normative sus menționate, volumul de masă lemnoasă care se va recolta în anul 2026 iar ulterior să-l supună aprobării consiliului local reprezentant al proprietarului.

Astfel, ținând cont de prevederile Planurilor decenale de recoltă a masei lemnoase cuprinse Amenajamentului silvic–UP I Bistrița aferent proprietații publice a municipiului Bistrița și în baza situației recoltării de masa lemnoasă pe perioada de valabilitate a amenajamentului silvic 2024-2033 precum și în vederea unei bune gospodariri a pădurilor proprietate publică a municipiului Bistrița, pentru conservarea resurselor de masă lemnoasă și în vederea unui management performant corelat cu cererea și oferta de pe piața lemnului și ținând cont de prvederile documentației asumate de certificare a managementului forestier, în sistem FSC®, propunem urmatoarea cotă de recoltă aferentă anului 2026 :

* Produse principale(inclusiv accidentale1) 9.110 mc
* Produse secundare(inclusiv accidentale2) 1.645 mc
* Produse de igiena 0 mc
* Tăieri de conservare 0 mc

TOTAL 10.857 mc

Datele de mai sus sunt in stransă corelatie cu prevederile Amenajamentului silvic în vigoare (2024-2033).

Modul de valorificare a masei lemnoase, în conformitate cu art.4 din HGR 715/2017 se propune a fi astfel : 1.740 mc valorificați din faza “picior” și din diverse faze :6,633 mc–din “apropiat”, mc și 2.484 din “fasonat”;

În ceeace privește modalitatea de valorificare a masei lemnoase, corespunzător art.45 , alin. (13) din HGR 715/2017 , trebuie avut în vedere urmatoarele aspecte :

* Ocolul Silvic al municipiului Bistrița RA administrează fondul forestier *proprietate publică* a municipiului Bistrița și a comunei Livezile
* Modul de organizare și funcționare al ocolului silvic ca regie publică presupune respectarea unor criterii *economice* , *sociale* și *de mediu* așa cum este prevazut în Planul de administrare aprobat ;
* În conformitate cu cele arătate mai sus trebuie găsit un echilibru între obținerea de profit, asigurarea necesitaților comunitaților locale precum și mai ales respectarea legislatiei silvice, de mediu și a criteriilor asumate FSC®, în ceea ce privește impactul semnificativ asupra mediului prin activitatea de exploatare forestiera.
* Prevederile legale, în vigoare la această data, referitoare la proprietatea publică (HGR 715/2017) surprind doua aspecte importante : asigurarea cu prioritate cu lemn de foc a comunitaților locale precum și valorificarea superioară a lemnului de lucru prin licitații către agenții economici (lemnul de lucru cu diametrul la capătul subțire mai mare de 24 cm, respectiv sortimentele dimensionale G1 și G2 din APV –urile întocmite);
* Ținând cont de lista de partizi întocmită pentru anul 2026, în conformitate cu prevederile Amenajamentului silvic, de necesitățile de lemn pentru foc a populației și a instituțiilor locale, de necesitațile de lemn de lucru a comunitați locale precum și pentru o valorificare superioară se propune ca exploatarea și deci valorificarea să se faca diferențiat, atât din faza picior și drum auto către agenți economici cât și din “faze”, către populație , instituții publice și nevoi locale.
* se constată ca în situația în care s-ar valorifica, către agenții economici toata cantitatea de material lemnos – lemn lucru G1+G2, diferența de material lemnos nu ar putea asigura necesarul de lemn pentru populație instituții publice și nevoi locale;
* În vederea asigurării cu lemn pentru încalzire a locuințelor/sediilor, destinat populației și instituțiilor publice precum și a necesarului de lemn de lucru către aceiași destinatari este necesar a se valorifica, către cei sus numiți și o parte din sortimentul industrial G2 și uneori chiar G1(partizi cu arbori dispersați) respectiv lemn de lucru cu diametrul la capatul subțire mai mare de 24 cm.
* În conformitate cu cele arătate mai sus se propune ca din totalul masei lemnoase de exploatat în anul 2026 , respectiv 10.857 mc , 5,652 mc să fie valorificati prin vânzare directă către institute publice , persoane fizice, persoane fizice autorizate, intreprinderi individuale și intreprinderi familiale, asociații și fundații, conform art. 45 , din HGR 715/2017; din cantitatea sus menționată 150 mc vor fi destinați instituțiilor publice , 300 mc pentru nevoi locale iar diferența de 5,202 mc se pot oferi persoanelor fizice în scopul încalzirii locuințelor.

OCOLUL SILVIC AL MUNICIPIULUI BISTRIȚA RA

ȘEF OCOL

ING. VALEA OVIDIU LUCIAN